Constantia Garden Suites | LekkeSlaap
Constantia Garden Suites: Hooffoto's
Adres: 41 Duckitt Laan, Constantia, 7806, Wes-Kaap
Constantia Garden Suites is in een van Kaapstad se mees eksklusiewe voorstede geleë en bied unieke en luukse selfsorg-verblyf.
Daar is slaapplek vir 2 volwassenes. Die woonstel het 'n baie ruim slaapkamer en 'n en suite-badkamer, eetarea, kombuisie en gemaklike sitplek binne en buite. Franse deure lei van die slaapkamer na die swembad en tuin toe waar jy kan ontspan en die atmosfeer op die perseel kan geniet. Die luukse slaapkamer het 'n ekstra-lengte koninggrootte-bed wat omskep kan word in 2 enkelbeddens. Al die linne is van pure Egiptiese katoen gemaak met nie-allergeniese dekens en kussings. Die aantrekkamer met Franse deure wat na die swembadarea lei, is toegerus met 'n haardroër en ander noodsaaklikhede. Die slaapkamer het 'n platskerm-TV met volle DStv en gemaklike sitplek wat dit die perfekte plek maak om die dag se nuus te kyk of 'n fliek te kyk. Gratis WiFi-toegang verseker dat jy in kontak bly met kollegas of geliefdes.
Die ruim en suite-badkamer het 'n volgrootte-bad, instapstort, dubbelwasbakeenheid, oorgenoeg kasspasie en 'n uitsig oor die swembad. Verhitte handdoekrelings, topgehalte-handdoeke en gratis toiletware met aankoms is deel van die bederf-ervaring hier by ons.
Die kombuisie bied jou die geleentheid om jou eie ontbyt, ligte maaltye, TV-etes en verversings voor te berei. Die kombuisie het 'n mikrogolf-/konveksie-oond, 'n vierplaatstoof, 'n skottelgoedwasser, yskas-vrieskas, ketel en broodrooster en breekware en eetgerei word voorsien.
Die sitarea en eetarea het skuifdeure wat lei na die tuin en patio-area met sitplek onder 'n skadu-afdak wat oopgevou kan word. Ons bied tradisionele Suid-Afrikaanse braaigeriewe op versoek. Die swembaddek het sonstoele en gedeeltelike uitsigte oor die omliggende Constantiaberge en is die ideale plek om deur die dag te sit en bak in die son en saans te sit en teug aan skemerkelkies en 'n bottel wyn. Die hele woonstel se klimaat word beheer deur ondervloerse verhitting vir die winter en losstaande waaiers in die somer. Aangesien die woonstel na die ooste gebou is, is dit beskerm deur die skerp middagson en soggens word dit belig deur die oggendson.
Die woonstel is lig, lugtig en luuks en is ontwerp om die oordeelkundige gas te bederf terwyl die gerieflike huis-atmosfeer behou word. Daar is veilige parkeerplek van die straat af vir een motor in die skaduwee. Toegang tot die perseel word verkry deur elektroniese hekke. Daar is 'n elektroniese kluis om jou waardevolle besittings te stoor en daar is alarms in geval van nood, wat apart van die instansie beheer word. Daar is 'n interkom tussen die woonstel en die eienaars wat jou graag sal bystaan tydens kantoorure en raad sal gee rakende plaaslike doendinge.
41 Duckitt Laan, Constantia, 7806, Wes-Kaap
https://travelground.imgix.net/AAEAAQAAAAAAAAAAAAAAJDFjNDc2YmYxLTI1M2UtNDdiYS1hNTUxLWJiZGZhYmJjMjAyNw?w=1440&h=960&fit=crop&auto=enhance,format,compress&q=80 Vanaf R2 200 per nag (plek vir 2) 41 Duckitt Avenue Constantia 7806 Wes-Kaap 086 999 0018 14:00-19:00 10:00 -34.01972 18.43078